|  |  |
| --- | --- |
| **Tantárgy neve:**  Alkalmazott antropológia | **Tantárgy Neptun kódja:** BTKVAN102  **Tárgyfelelős intézet:** AFTI |
| **Tantárgyelem:** kötelező |
| **Tárgyfelelős:** Dr. Dobák Judit, egyetemi adjunktus | |
| **Közreműködő oktató(k):** Dr. Lajos Veronika, egyetemi adjunktus | |
| **Javasolt félév:** 1. félév (1Ő) | **Előfeltétel:** - |
| **Óraszám/hét:** 2-0 | **Számonkérés módja:** kollokvium |
| **Kreditpont:** 2 kredit | **Munkarend:** nappali és levelező |
| **Tantárgy feladata és célja:**  A tantárgy az alkalmazott antropológia, a modern szociokulturális antropológia szubdiszciplináris státuszú tudásterületének kibontakozási folyamatát tárgyalja. Az alkalmazott szemlélet az antropológiai tudás gyakorlati értékének felismeréséhez kapcsolódóan a 19. század utolsó harmadától az 1940-es évek végére fejlődik önálló módszertani és elméleti jellemvonásokkal leírható részterületté. A kurzus az indián rezervátumok adminisztratív működtetésében szerepet vállaló antropológusok munkájától a brit szociálantropológiai szemlélet strukturalista látásmódjának beépülésén keresztül a II. világháborúban operatív feladatot ellátó antropológusok munkájának ismertetéséig mutatja be az alkalmazott antropológia fejlődéstörténetét. Az előadások kifejezett hangsúlyt helyeznek a gyakorlati értékű társadalomtudományi tudás ismerettermelése iránti igények kifejlődésének okaira. A hallgatók az órákon megismerkednek az alkalmazott antropológia legfontosabb szerzőivel, valamint azokkal a konkrét társadalmi és kulturális élethelyzetekkel, amelyek az alkalmazott szemléletű módszertani és elméleti törekvések független antropológiai részterületté fejlődésében fontos szerepet játszottak. Emellett találkoznak az antropológiai megismerésmód és tudásanyag alkalmazásának magyarországi gyökereivel és történetével is.  **Fejlesztendő kompetenciák:**  ***a)* tudása**   1. A magabiztos gyakorlati használhatóság követelményeinek megfelelően érti a legfontosabb társadalomtudományi összefüggéseket a kulturális antropológia értelmező elméletei és fogalmai segítségével. 2. Elmélyült ismeretekkel rendelkezik a kulturális antropológia történetéről, elméleteiről és birtokában van a szakmai munkában közvetlenül alkalmazható antropológiai módszertani tudástartalmaknak. 3. Átlátja az antropológiai tudás gyakorlati alkalmazásának alapelveit, szakma specifikus praxisát és ennek etikai vonatkozásait a társadalmi döntéshozatali mechanizmusokban.   ***b)* képességei**   1. Képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba. 2. Képes a szakmai feladatok megoldása során az önálló elemzésre, értékelésre, a különböző következtetések szintetizálására, szakmai munkája során a leszűrt következtetések gyakorlati alkalmazására és interdiszciplináris együttműködést követelő döntések előkészítésére. 3. Elegendő tudással és jártassággal rendelkezik az antropológiaelmélet és módszertan képesség szintű gyakorlására, kritikai álláspont kialakítására és szükség esetén a holisztikus szemléletet követelő komplex kulturális és társadalmi problémák megoldásában önálló javaslatok kidolgozására. 4. Képes az intézménye számára befogadható és végrehajtható projektek felkutatására, a pályázati és végrehajtási munka irányítására, az eredményes együttműködésre a partnerekkel a tudásterület oktatásában, a hazai állami-önkormányzati, valamint civil-nonprofit szférában.   ***c)* attitűdje**   1. Tudatosan vállalja a hazai, a regionális és a kontinentális kulturális, vallási, kisebbségi és a társadalmi sokszínűséggel kapcsolatos európai értékelveket. 2. A kulturális antropológia gyakorlati társadalomtudományi értékéből következően elkötelezetten és aktívan támogat munkahelyi pozíciójában és a közéletben minden olyan törekvést, amely a társadalmi esélyegyenlőség javítását szolgálja. 3. Nyitott és elkötelezett a nemzetközi szakmai kapcsolatok ápolásának minden együttműködési formája iránt és kritikusan ítéli meg a társadalomtudományok nyitottságát és sokszínűségét korlátozni igyekvő tudományos, gyakorlati, jogi vagy politikai törekvéseket. 4. A társadalmi és kulturális másság eseteit a semleges kutatói pozícióból következő általános elvárásoknak megfelelően toleránsan és empatikusan kezeli. 5. A kulturális antropológia nemzetközileg meghatározott kutatásetikai normáit betartja.   ***d)* autonómiája és felelőssége**   1. Legjobb tudása szerint, elkötelezetten szolgálja és képviseli a kulturális antropológia szakmai érdekeit. 2. Munkavégzési és társadalmi konfliktushelyzetekben önállóan és felelősen hozza meg döntéseit, következetesen képviselve a rábízottak érdekeit. 3. Önállóan és felelősségteljesen vesz részt a szervezeti és a társadalmi normatív rendszerek korszerűsítésében és továbbfejlesztésében, következetesen képviselve a társadalmi egyenlőség elveit. 4. Tevékenységének szerves részeként reflektál saját személyiségére, ennek a kutatás szempontjából szerepet játszó következményeire, valamint társadalmi és kulturális beágyazottságára, továbbá kalkulál szakmai, munkahelyi, intézményi érdekei és a tanulmányozott közösség érdekei közötti esetleges eltérésekkel. | |
| **Tantárgy tematikus leírása:** | |
| ***Elmélet:***  1. Bevezető előadás  2. Az alkalmazott antropológia fogalma: gyakorlati értékű társadalomtudományi tudás  3. Az indiánkérdés kezelése és az alkalmazott antropológiai látásmód fejlődése a 19. század utolsó harmadában és a századforduló időszakában  4. Az alkalmazott antropológia az 1920-30-as években (pl. Malinowski és Radcliffe-Brown hatása,  a Hawthrone Plant Project)  5. Alkalmazott kisközösség-kutatás és felzárkóztatás, fejlesztés  6. Az alkalmazott antropológia intézményesülése és akademizációja  7. Az alkalmazott antropológia és politika: etikai dimenziók  8. Antropológusok háborúban: az alkalmazott társadalomtudományi ismeret katonai jelentősége  9. Szubdiszciplináris alkalmazott antropológia a II. világháború után  10. Az antropológia alkalmazásának színterei I.: *gazdasági színtér*  11. Az antropológia alkalmazásának színterei II.: *nonprofit és civil* *színtér*  12. Az antropológia alkalmazásának színterei III.: *társadalompolitikai és közigazgatási színtér*  13. Alkalmazott antropológia Magyarországon  14. Összefoglalás | |
| **Félévközi számonkérés módja és értékelése:**  **Gyakorlati jegy / kollokvium teljesítésének módja, értékelése:**  A megadott szakirodalomra és a kurzuson elhangzottakra épülő írásbeli vagy szóbeli vizsga. | |
| **Kötelező irodalom:**  Baba, Marietta L.  2012 Mi áll az „alkalmazott antropológia” elnevezése mögött? Találkozás a globális gyakorlattal. *Néprajzi Látóhatár* 2012/4. 97–102. ISSN 1215-8097  2017 Globális összefüggések és a praxisantropológia a 21. században. *Replika* 103 (2017/3.): 143–156. ISSN 0865-8188  Biczó Gábor  2014 Az alkalmazott antropológia és a gyakorlati értékű tudás: a történeti előzmények, a kritikai fordulat és az etikai önreflexió társadalomfilozófiai háttere. *Tabula online* 2014(15)2. <http://tabula.neprajz.hu/neprajz.07.152a.php?bm=1&as=401&kr=A_10_%3D%222014%2015%282%29%22>  2015 Alkalmazott társadalomtudományi kutatások és a roma kisebbségi közösségek integrációja – kortárs kihívások. In Bocsi Veronika (szerk.): *Peremlétben. Romológiai írások*. Debrecen, DE GyFK, 11–30.  Haraszti Anna  2005 Alkalmazott és akcióantropológia. Elméleti és etikai alapkérdések. *Világosság* 2005/7–8. 215–232.  ISSN 0505-5849  Kántor Barbara  2015 Antropológusok katonai célú kormányzati szerepvállalásának etikai dilemmái az Egyesült Államokban – tudománytörténeti áttekintés, In. *Seregszemle Összhaderőnemi Parancsnokság* *folyóirata* pp. 170-181 ISSN: 2060-3924  Kotics József  2016 Munkásövezetből roma szegregátum? Makó Honvéd városrészének alkalmazott antropológiai vizsgálata. In *Diptichon. Tanulmányok Bartha Elek tiszteletére*. Bihari Nagy Éva, Keményfi Róbert, Kavecsánszki Máté és Marinka Melinda (szerk.). Debrecen: Debreceni Egyetem Néprajzi Tanszék, 899–934. ISBN 978-963-473-927-2  Lajos Veronika  2012 Alkalmazott antropológia a moldvai csángóknál? Kísérlet elmélet és gyakorlat viszonyának újraértelmezésére. *Erdélyi Múzeum,* 74(4): 176–193. ISSN 1453-0961 <http://real.mtak.hu/29931/>  B. Medgyes Éva (1979): Alkalmazott antropológia. Kezdeményezések tudományunk gyakorlati alkalmazására. *Néprajzi Értesítő*, 5–29. ISSN 0077-6599  Pink, Sarah (2006) Introduction: Applications of Anthropology. In Sarah Pink (ed.): *Applications of Anthropology. Professional Anthropology in the Twenty-first Century*. 3–26. Berghahn Books.  **Ajánlott irodalom**  Bates, Daniel G. (2007): Globalizmus és fejlesztés antropológiai megközelítésben. *Anthropolis*, 2007/1-2. 48–58.  Boglár Lajos (2001): Akcióantropológia. In Uő. *A kultúra arcai*. 83–93. Budapest, Napvilág. Escobar, Arturo (2006): A fejlesztés csatája. A „harmadik világ” megteremtése és lerombolása. *Anthropolis*, 2006/1.16–31.  Kisdi Barbara (2012): Alkalmazott és akcióantropológia. In Uő: A kulturális antropológia története, elméletei és módszerei (egyetemi jegyzet). Budapest, 205–210.  <https://btk.ppke.hu/uploads/articles/4090/file/kisdi_barbara-kulturalis_antropologia.pdf>  Kedia, Satish és Willigen, John van (eds.) 2005 *Applied Anthropology: Domains of Application.*Praeger, Westport-Connecticut-London. ISBN-13: 978-0275978426  **Alkalmazott antropológiai etikai kódexek**  Society for Applied Anthropology: <https://www.sfaa.net/about/ethics/>  NAPA: <http://practicinganthropology.org/about/ethical-guidelines/>  ASA: <http://www.theasa.org/ethics.shtml>  MTA Tudományetikai Kódexe: <http://mta.hu/hatteranyagok/tudomanyetikai-bizottsag-105786>  AAA etikai kódexe (1998): <http://antropologia.tatk.elte.hu/?Etikai_K%F3dexek:Az_AAA_Etikai_K%F3dexe> | |